*Apstiprinu:\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*PA ”Saulkrastu kultūras un sporta centrs”*

*direktora p.i. J.Krūmiņa*

*Saulkrastos, 2018 gada 6. martā*

**Saulkrastu pārgājienu sērija**

**„Visi ceļi ved uz mājām 2018”**

**Organizators:**

Sacensības organizē Saulkrastu novada pašvaldības aģentūra „Saulkrastu kultūras un sporta centrs”. Atbildīgais Ingmārs Vaiders.

**Mērķis:**

Popularizēt pārgājienus kā veselīga un aktīva dzīvesveida sastāvdaļu.

Iepazīstināt sabiedrību ar Latvijas piejūras dabu.

**Pārgājienu maršruti:**

Pārgājienu sērijā paredzēti trīs dažādi maršruti. Par katru maršrutu tiks izziņots atsevišķi.

**Norises laiks:**

Pārgājieni tiks organizēti aprīlī, maijā, jūnijā, kā arī – dalībnieku atsaucības gadījumā - rudenī. Pārgājienu sākums 10.00. Uz katru pārgājiena sākuma punktu būs iespēja nokļūt ar autobusu, kas kursēs 9.00 no kurienes. Autobusa pieturas tiks precizētas afišā, kas tiks sagatavota katram pārgājienam individuāli.

**Dalībnieki:**

Jebkura vecuma cilvēki, kuru fiziskā sagatavotība atļauj veikt attiecīgo maršrutu. Bērni līdz 15 gadu vecumam (ieskaitot) piedalās vecāku pavadībā, 16 un 17 gadus veci jaunieši - ar vecāku parakstītu atļauju par dalību pārgājienā.

**Pārgājiena noteikumi:**

Katrs pārgājiena dalībnieks ir atbildīgs par savu veselību un personiskās drošības ievērošanu pārgājiena laikā. Dalībniekiem pārgājienā jāierodas laika apstākļiem atbilstošā apģērbā. Gājēji pēc saviem ieskatiem ņem līdzi ēdienu atpūtas pauzei, kuras vieta tiks precizēta un būs publicēta notikuma afišā. Ikviens pārgājiena dalībnieks apņemas izturēties saudzīgi pret apkārtējo vidi un nepiesārņot dabu. Visu risku un atbildību par dalībnieka veselības traucējumiem, ievainojumiem un nelaimes gadījumiem, kas radušies pārgājiena laikā, uzņemas pats dalībnieks.

***Pārgājiena laikā tiks filmēts un fotografēts, materiālu izmantojot ilustratīviem nolūkiem, kā arī saglabājot novada kultūrvēsturisko faktu krājumā. Materiāls norises atspoguļošanas nolūkos var tikt ievietots interneta portālos un drukātajos izdevumos.***